Carlin Porta/Neuit d'Amor
Artorn a la tàula

Neuit d'Amor 

Ant l’invern ch’a patela ij malvestì
come 'd micio sperdù për la campagna
che a serco dë scaudesse an tra 'd lor,
mi i veuj dete 'l calor dlicà dla bin.

I veuj strenz-te s-ciass ant costa neuit frèida 
për perdme ant ël nen tra ij tò brass dlicà
ch’a susto 'd sent-se fòrt ant la neuit longa
për dime che l’amor a l’é la vita

Ël vive costi moment amusant
a l’è franch come podej fërmé 'l temp
ch’a cor d’antorn a noi, come 'n danà.

Or ch’as sent l’arciam viv d’un gal, lontan,
e 'n costa neuit, l’amor a l’ha sesine,
sodisfàit, i s’alvoma al neuv doman.

Leteratura piemontèisa
Poesìa
Carlin Porta